РЕШЕНИЕ НА КОМИСИЯТА
от 20 февруари 2007 година
за изменение на Решение 92/452/ЕИО относно някои екипи за събиране и производство на ембриони в Съединените американски щати
(нотифицирано под номер C(2007) 481)
(текст от значение за ЕИП)
(2007/122/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8, параграф 1 от нея,
като има предвид че:
(1)
Решение 92/452/ЕИО на Комисията от 30 юли 1992 г. относно съставяне на списъци на екипите за събиране и екипите за производство на ембриони, одобрени в трети страни за износа на ембриони от едър рогат добитък за Общността (2), предвижда, че държавите-членки могат да внасят ембриони от трети страни само ако те са били събрани, обработени и съхранени от екипите за събиране на ембриони, изредени в това решение.
(2)
Съединените американски щати изискаха да се направи изменение на списъка по отношение на вписването на тази страна, особено що се отнася до изменението на адреса на един от центровете.
(3)
Съединените американски щати предвидиха гаранции по отношение съгласяването с подходящите правила, определени в Директива 89/556/ЕИО и посоченият екип за събиране на ембриони бе официално одобрен за износ за Общността от ветеринарните служби на тази страна.
(4)
Поради това Решение 92/452/ЕИО следва да се измени съобразно с това.
(5)
Предвидените в настоящото решение мерки са в съответствие със становището на Постоянния комитет по хранителната верига и Комитета по здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО е изменено в съответствие с приложението към настоящото решение.
Член 2
Настоящото решение се прилага на третия ден след публикуването му в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 20 февруари 2007 година.